b'\n_START_ARTICLE_\nMost Rio-Antirrio\n_START_SECTION_\nIme\n_START_PARAGRAPH_\nUradno ime mostu je Harilaos Trikoupis. Harilaos Trikoupis je bil gr\xc5\xa1ki premier v 19. stoletju (1875-1895.). Predlagal je zamisel o gradnji mostu med Riom in Antirriom. Projekt je bil za tiste \xc4\x8dase predrag, saj je Gr\xc4\x8dija posku\xc5\xa1ala za\xc4\x8deti z industrijsko revolucijo precej pozno.\n_START_SECTION_\nLokacija\n_START_PARAGRAPH_\n2880 m dolg most dramati\xc4\x8dno izbolj\xc5\xa1uje dostop do in iz Peloponeza, ki ga je bilo pred tem mogo\xc4\x8de dose\xc4\x8di samo s trajektom ali preko o\xc5\xbeine na vzhodu Korinta. Njegova \xc5\xa1irina je 27,2 m - ima dva prometna pasova za motorni promet v vsaki smeri, odstavna pasova in hodnik za pe\xc5\xa1ce. Ima pet razpetin in \xc5\xa1tiri pilone skupaj dol\xc5\xbeine 2252 m in je drugi najdalj\xc5\xa1i most s po\xc5\xa1evnimi zategami na svetu; le viadukt Millau v ju\xc5\xbeni Franciji je s 2460 m dalj\xc5\xa1i. \xc5\xa0e ve\xc4\x8d, kot drugi je tudi podprt z le\xc5\xbeaji na pilonih za po\xc5\xa1evne zatege, in zato morda most Rio-Antirrio velja za najdalj\xc5\xa1i tak most z "vise\xc4\x8do" plo\xc5\xa1\xc4\x8do._NEWLINE_Ta most pogosto obravnavajo mojstrsko gradnjo,  zaradi ve\xc4\x8d re\xc5\xa1itev, ki so se uporabljale za izvedbo te\xc5\xbeavnih mest. Te te\xc5\xbeave so: globoka voda, negotova temeljna tla, potresna aktivnost, verjetnost cunamijev ter \xc5\xa1iritev Korintskega zaliva zaradi premikanja tektoniki plo\xc5\xa1\xc4\x8d\n_START_SECTION_\nKonstrukcija\n_START_PARAGRAPH_\nMost je bil na\xc4\x8drtovan sredi 1990-ih in je bil zgrajen s francosko-gr\xc5\xa1kim konzorcijem, ki ga je vodila francoska skupina VINCI in je vklju\xc4\x8deval gr\xc5\xa1ka podjetja Hellenic Technodomiki-TEV, J & P-Avax, Athena, Proodeftiki in Pantechniki. Konzorcij upravlja z mostom kot koncesionar pod \xce\x93.\xce\x95.\xce\xa6.\xce\xa5.\xce\xa1.\xce\x91. ali \xce\x93\xce\xb1\xce\xbb\xce\xbb\xce\xbf\xce\x95\xce\xbb\xce\xbb\xce\xb7\xce\xbd\xce\xb9\xce\xba\xcf\x8c\xcf\x82 \xce\xa6\xce\xbf\xcf\x81\xce\xad\xce\xb1\xcf\x82 \xce\xa5\xcf\x80\xce\xb5\xcf\x81\xce\xb8\xce\xb1\xce\xbb\xce\xac\xcf\x83\xcf\x83\xce\xb9\xce\xb1\xcf\x82 \xce\xb6\xce\xb5\xcf\x8d\xce\xbe\xce\xb7\xcf\x82 \xce\xa1\xce\xaf\xce\xbf\xcf\x85- \xce\x91\xce\xbd\xcf\x84\xce\xb9\xcf\x81\xce\xaf\xce\xbf\xcf\x85 (G.E.F.Y.R.A., Grki za "most", francosko- gr\xc5\xa1ki Carrier za \xc4\x8dezmorsko povezavo Rio-Antirrio) h\xc4\x8derinskim podjetjem. Vodilni arhitekt je bil Berdj Mikaelian. Pripravljalna dela na gradbi\xc5\xa1\xc4\x8dih in \xc4\x8di\xc5\xa1\xc4\x8denje dna so se za\xc4\x8dela julija 1998, izgradnja masivnih podpornih stebrov v letu 2000. Z dokon\xc4\x8danjem teh v letu 2003, so se za\xc4\x8dela dela na vozi\xc5\xa1\xc4\x8dni konstrukciji iz jekla, ki jo je izvajal Cleveland Bridge U.K. in kablov s Freyssinet. Glavna gradbena dela so bila kon\xc4\x8dana 21. maja 2004. Ostala je \xc5\xa1e oprema (plo\xc4\x8dniki, ograje, itd) in ostala vodoodporna dela._NEWLINE_Most je bil kon\xc4\x8dno odprt 7. avgusta 2004, teden dni pred za\xc4\x8detkom poletnih olimpijskih iger 2004 v Atenah. Olimpijska bakla bila prvo uradno pre\xc4\x8dkanje mostu. Eden od nosilcev je bil Otto Rehhagel, nem\xc5\xa1ki nogometni trener, ki je osvojil prvenstvo Euro 2004 za Gr\xc4\x8dijo. Drug je bil Costas Laliotis, nekdanji minister za javna dela, v \xc4\x8digar \xc4\x8dasu se je projekt za\xc4\x8del._NEWLINE_Skupni stro\xc5\xa1ki mostu so zna\xc5\xa1ali pribli\xc5\xbeno 630.000.000 \xe2\x82\xac,  delno gr\xc5\xa1ka dr\xc5\xbeavna sredstva, delno konzorcij in posojila financirana s strani Evropske investicijske banke (EIB). Dokon\xc4\x8dan je bil pred predvidenim rokom (predviden med septembrom in novembrom 2004) in v okviru prora\xc4\x8duna.\n_START_SECTION_\nIn\xc5\xbeenirski dose\xc5\xbeek\n_START_PARAGRAPH_\nZaradi zna\xc4\x8dilnih pogojev v o\xc5\xbeini, je bilo treba upo\xc5\xa1tevati ve\xc4\x8d posebnih tehni\xc4\x8dnih problemov. Globina vode zna\xc5\xa1a 65 m, morsko dno sestavlja ve\xc4\x8dinoma mehka usedlina, pomembna je potresna aktivnost in mo\xc5\xbenost tektonskih premikov, saj se Korintski zaliv \xc5\xa1iri s hitrostjo pribli\xc5\xbeno 30 mm letno. Zaradi teh razlogov so bile uporabljene posebne gradbene tehnike. Piloni niso vkopani v morsko dno, temve\xc4\x8d po\xc4\x8divajo na postelji iz gramoza, ki je bila temeljito izena\xc4\x8dena na ravno povr\xc5\xa1ino (te\xc5\xbeka izvedba v tej globini). Med potresom morajo piloni omogo\xc4\x8diti bo\xc4\x8dno premikanje na morskem dnu in gramozna posteljica absorbira energijo. Deli mostu so povezani s piloni z uporabo dvigalk in bla\xc5\xbeilnikov ki absorbirajo gibanje; preve\xc4\x8d toga povezava bi povzro\xc4\x8dila po\xc5\xa1kodbe mostu, \xc5\xa1e posebej v primeru potresa. Prav tako je pomembno, da most nima preve\xc4\x8d bo\xc4\x8dnega manevrskega prostora, tako da ne po\xc5\xa1koduje pilonov. Predvidena je postopna \xc5\xa1iritev o\xc5\xbeine v \xc5\xbeivljenjski dobi mostu._NEWLINE_Most je prejel nagrado Mednarodnega zdru\xc5\xbeenja za mostove in in\xc5\xbeenirske konstrukcije Outstanding Structure Award 2006. V letu 2011 je bil most prikazan na televiziji v epizodi Richarda Hammonda Engineering Connections.\n_START_SECTION_\nTe\xc5\xbeave s kabelskimi povezavami\n_START_PARAGRAPH_\nDne 28. januarja 2005, le \xc5\xa1est mesecev po odprtju mostu, se je ena od kabelskih povezav mostu snela z vrha pilona M1 in strmoglavila na vozi\xc5\xa1\xc4\x8de. Promet je bil takoj ustavljen. Prva preiskava je trdila, da je na vrhu pilona M1 izbruhnil po\xc5\xbear kot posledica udara strele v enega od kablov. Kabel je bil takoj obnovljen in most ponovno odprt.'